Η **Ημέρα Ίδρυσης της Δημοκρατίας** (κορεατικά: 공화국 창건일), ή και **Ημέρα Ανεξαρτησίας**, είναι μία εθνική εορτή και αργία της Λαϊκής Δημοκρατίας της Κορέας, η οποία είναι ετήσια και γίνεται στις 9 Σεπτεμβρίου. Πρόκειται για μία από τις πιο σημαντικές εθνικές εορτές της Βόρειας Κορέας, μαζί με την Ημέρα του Ήλιου (γέννηση του Κιμ Ιλ-σουνγκ), την Ημέρα του Λαμπερού Αστεριού (γέννηση του Κιμ Τζονγκ-ιλ) και την Ημέρα Ίδρυσης του Κόμματος. Το 1945, όταν η Κορέα απελευθερώθηκε από τις σοβιετικές κι αμερικανικές δυνάμεις, ένα καθεστώς σοβιετικού τύπου εγκαθιδρύθηκε στη Βόρεια Κορέα με πρώτο ηγέτη τον Κιμ Ιλ-σουνγκ, με επίσημη ημερομηνία αρχής της 9 Σεπτεμβρίου εξ ου και η εν λόγω ημερομηνία εορτής.

Οι δραστηριότητες της εορτής λαμβάνουν χώρα σε όλη τη χώρα. Μεταξύ αυτών γίνονται μουσικές εκδηλώσεις, χορευτικές, αθλοπαιδιές, Μάλιστα, σε συμβολικές επετείους όπως στα 25, 40, 50, 75 χρόνια κλπ, στην παρέλαση της πλατείας Κιμ Ιλ-σουνγκ, συμμετέχει και ο Ανώτατος Ηγέτης της χώρας. Επίσης, αυτή η εορτή είναι μία από τις λίγες περιπτώσεις που νέοι εισέρχονται στη Ένωση Παίδων της Κορέας. Σε αντίθεση με άλλες εορτές, αυτή καταλαμβάνει όλη τη χώρα και σίγουρα είναι πιο προβεβλημένη πέρα από τα σύνορα της χώρας. Η πρώτη φορά που διεξήχθη η εορτή ήταν το 1949, όμως σταμάτησε για τα επόμενα χρόνια λόγω του Πολέμου της Κορέας. Στην 70η επέτειο παρευρέθηκαν πρόεδροι και απεσταλμένοι από διάφορες χώρες για να τιμήσουν την περίσταση.

Μεγάλο γεγονός της ημέρας είναι η στρατιωτική παρέλαση, που ουσιαστικά είναι μία εκδήλωση ισχύς της χώρας σε αυτόν τομέα. Ο στρατός για να επιτύχει κάθε φορά καλύτερο αποτέλεσμα κάνει εξαντλητικές πρόβες, μάλιστα υπάρχει και ρέπλικα της πλατείας Κιμ Ιλ-σουνγκ, όπου προετοιμάζονται ήδη από το καλοκαίρι. Η παρέλαση ξεκινά κατά τις 10.00, όταν πια εμφανίζεται ο Ανώτατος Ηγέτης και το επιτελείο του. Ενώ προς το τέλος της παρέλασης ακούγεται και ο εθνικός ύμνος της χώρας, Aegukka.

Παραπομπές
----------

1. 1 2  Hunter, Helen-Louise (2008). «The Society and Its Environment». Στο: Worden, Robert L. *North Korea: A Country Study* (Fifth έκδοση). Washington: Federal Research Division of the Library of Congress. σελ. 85. ISBN 978-0-8444-1188-0.
2. ↑  Yonhap News Agency, Seoul (27 Δεκεμβρίου 2002). *North Korea Handbook*. M.E. Sharpe. σελίδες 451–452. ISBN 978-0-7656-3523-5.
3. ↑  Buzo, Adrian (2002). *The Making of Modern Korea*Απαιτείται δωρεάν εγγραφή. London: Routledge. σελ. 60–61. ISBN 0-415-23749-1.
4. ↑  «Democratic People's Republic of Korea Founding Day». *Holidays, Festivals, and Celebrations of the World Dictionary* (Fourth έκδοση). Omnigraphics. 2010. Ανακτήθηκε στις 13 Ιανουαρίου 2017 – μέσω TheFreeDictionary.com.
5. ↑  Tertitskiy, Fyodor (8 Σεπτεμβρίου 2018). «Is North Korea's 9/9 Foundation Day its most important holiday?». NK News. Ανακτήθηκε στις 9 Σεπτεμβρίου 2018.
6. ↑  «Russian upper house speaker Matviyenko to pay official visit to N. Korea». TASS. 7 Σεπτεμβρίου 2018. Ανακτήθηκε στις 9 Σεπτεμβρίου 2018.
7. ↑  «North Korea preparing for major military parade». United Press International. 22 Αυγούστου 2018. Ανακτήθηκε στις 8 Σεπτεμβρίου 2018.
8. ↑  «North Korea's Foundation Day Parade: Likely to be Larger than the February Army Day Parade - 38 North: Informed Analysis of North Korea». 38north.org. 21 Αυγούστου 2018. Ανακτήθηκε στις 8 Σεπτεμβρίου 2018.
9. ↑

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ημέρα Ίδρυσης της Δημοκρατίας** |

* Day of the Foundation of the Republic Αρχειοθετήθηκε 2020-11-14 στο Wayback Machine. at Naenara
* Tertitskiy, Fyodor (9 Σεπτεμβρίου 2017). «The meaning of North Korea's 'Foundation Day'». NK News.